open-index/open-wikipedia-markdown huggingface dataset:
Agjencia e Regjistrimit të Bizneseve të Kosovës

**Agjencia e Regjistrimit të Bizneseve** (**ARBK**) vepron në kuadër të Ministrisë së Tregtisë dhe Industrisë që është institucion i vetëm përgjegjës për regjistrimin e bizneseve të Kosovës. ARBK funksionon në bazë të një sistemi elektronik të dhënash, si një proces më i thjeshtë, më i shpejtë, pa shpenzime për regjistrimin e bizneseve fillestare që realizohet përmes lidhjes ndërmjet 29 qendrave komunale të regjistrimit (me mundësi të shtimit të tyre) të njohura si zgjidhje “one-stop-shop” me zyrën qendrore të ARBK-së. Sistemi i tanishëm ka ndikuar në rritjen e transparencës, si dhe ka një rritje të standardeve dhe përpjekjeve për të harmonizuar procedurat e regjistrimit me direktivat e Bashkimit Europian .

ARBK është institucion i orientuar drejtë zhvillimit që ofron arritjen e efikasitetit më të madhë , me një cilësi të lartë për të gjithë operatorët ekonomik që operojn në Kosovë . Fokusi i **ARBK-së** është krijimi i një imazhi ndihmës për procedurat administrative të regjistrimit në ndihmë të biznesit dhe përmirësimit të ambientit të biznesit në vend. Qëllimi ynë është të ofrojm një shërbim institucional të përgjegjshëm dhe të krijojm një kulturë administrative tek biznesi. Stafi profesional i këtij institucioni ka arritur nivelet më të larta të cilësisë në shërbimet e ofruara. ARBK vazhdon të jetë pranë biznesit me cilësi, shërbim dhe shpejtësi.

## Referimet
Avdyl Dura

thumb|right|250px|Avdyl Dura

**Avdyl (Zejnulla) Zenuni**, i njohur në popull në këto anë e më gjerë si **Avdyl Dura**, ishte djali i Zejnullahut dhe Hatixhes, fëmijë i fundit pas motrës Fatime dhe vëllezërve Hajredinit, Nezirit dhe Metës(Metushit).

U lind më 1893 ne fshatin Duraj, i cili shtrihet në veriperëndim të qytetit të Kaçanikut. I pashkolluar, por i pasisur me dije të shkollës së odës Shqiptare, ku në ballë të oxhakut ligjëronin pleqtë malësorë për trimërinë dhe heroizmin shqiptar, kundër dhunës e padrejtësisë së serbosllavëve gjatë tërë kohës historike, Avdyli me një grup shokësh ndoqi rrugën e të parëve,duke mos iu nënshtruar ndikimeve të tyre.

thumb|right|250px|Nënshkimi i Avdyl Durës në tapitë e tokës kur ishte kryetar i komunës së Sllatinës

## Kryetar i Komunës Sllatinës
Më 1926 populli i kësaj ane, i përfshirë në 11 fshatra, kishin komunë Sllatinën e Lepencit, të cilët dëshironin të zgjidhnin kryetarin e komunës me vota. Një grup njerzësh i këtyre anëve shkojnë në shtëpinë e të vëllait Metë Durës për të kërkuar pëlqimin e familjes për emërimin e Avdylit për kryetar të komunës së përmendur. Atëherë në rrethin e Kaçanikut  egzistonin vetëm katër komuna:
# E Kaçanikut
# E Kaçannikut të vjetër
# Sllatinës  së Lepencit dhe
# Elezhanit (Hanit të Elezit)

thumb|right|200px|Selia e Komunës së Sllatinës së Lepencit deri më 1945

## Referime
Zabeli i Sahit Agës

**Zabeli i Sahit Agës**, është kodra në juglindje të Gjilanit, përballë Kullës së Sahit agës, në Kufcë të Poshtme, jo larg fshatit Malishevë, e cila edhe tani në shënimet kadastrale mban emrin e pronarit të saj të dikurashëm. Siç mësuam nga të dhënat memoriale, zabeli dikur ishte mal i dendur, i cili në kohën osmane ruhej me rojtarë të paguar nga Sahit aga.Pas Luftës së Dytë Botërore, zabeli është konfiskuar nga pushteti komunist dhe në hapësirën e tij janë vendosur depot e APJ-së. Pas luftës së fundit në Kosovë, një pjesë e zabelit shfrytëzohej si qendër stërvitore e  TMK-së, kurse kohën e fundit, me zgjerimin e qytetit, pjesa më e madhe është urbanizuar.

## Referime
Lek Kcira

**Lek Kcira** (i lindur më 28 janar 1983) është një lojtar futbolli kroat me origjinë kosovare shqiptare. Kcira luan kryesisht si mbrojtës qendror dhe aktualisht luan për NK Međimurje në kampionatin e Kroacisë.

## Karriera
**Karriera e hershme**
Kcira luajti për Kroacinë Dragovoljac në Kroaci më 2002. Më pas, ai filloi të luajë në Poloni më 2005 me Górnik Łęczna. Pas një magji dyvjeçare në Poloni ai vendosi të kthehet në klubin e tij të parë NK Hrvatski Dragovoljac. Pas një sezoni ai u transferua në NK Varteks në divizionin e lartë, ai luajti për klubin për gjysmën e parë të sezonit 2007-2008.
**KF Tirana**
Ai u bashkua me KF Tirana më 1 shkurt 2008. Gjatë pjesës tjetër të fushatës 2007-2008 ai luante si lojtar standard dhe bëri 13 paraqitje duke shënuar një gol. Kcira filloi sezonin 2008-2009 me shkëlqim, por ai vetëm arriti të luajë 8 ndeshje për shkak të lëndimit.
**Klubet iraniane**
Pas një kohe të shkurtër në HNK Gorica, Kcira u transferua në klubin iranian, Steel Azin, duke luajtur 2 gola në 19 ndeshje. Në stinët e ardhshme, ai shkoi në Shahin Bushehr për të punuar me menaxherin e tij të mëparshëm Hamid Estili.
**Kelantan**
Ai kishte nënshkruar një kontratë njëvjeçare me ekipin e Malajzisë Super League Kelantan për sezonin 2013. Ai do të jetë lojtari i katërt i huaj për ekipin që do të luajë në Kupën AFC 2013.

## Referime
Nallbanët

**Nallbanët** quheshin zejtarët që mirreshin me mbathjen e kuajve, qeve apo gomarëve të cilat kafshë popullsia i përdorte për ngarkim. Nallbanët ndodheshin në të dalë të Mitrovicës afër Urës së Sitnicës. Kishin darët, tunxhat, potkojtë e hekuritvme anën e të cilëve bënin mbathjen e kafshëve.

## Referime
Gryka e Melenicës

**Gryka e Melenicës** ndodhet 16–18&nbsp;km në verilindje të Mitrovicës. Ka pozitë të mirë strategjike për luftë mbrojtëse. Këtu zunë pusi luftëtarët e UÇK-së Z.O.SH dhe luftuan me heroizëm kundër forcave policore dhe ushtarake serbe për afro një muaj. Ndonëse serbët përdorën të gjitha llojet e armatimit kundër pjestarëve të UÇK-së këta të fundit rezistuan heroikisht duke i shkaktuar armikut humbje të ndjeshme në njerëz dhe armatim.

## Referime
Çeshmja e Lilës-Pedigocit

Kroi me tokën e punueshme,në fillmi te rrugës për Prishtinë.Në literaturën e deritanishme,thuhet se në afërsi të këtij kroi ndodhej vendbanimi i hershëm i fshatit Gilan(Gilas).Tani vend i urbanizuar.

## Referime
Kurexhtë

Ky vendbanim shtrihet në malet përmbi luginën e lumit të Zhegrës,në anën e djathtë të saj.Në administratën shtetërore llogaritej si lagje e fshatit Zhegër. 

Lagjet:Tafaj,Muçolli,Sejdaj etj.
Mikrotoponimet më karakteristike: Arat e Epërme,Arat e Poshtme,Gurrat,Kroni i Nashtë, Kodra Drrasave,Dahen Udhët,Lisi Larmë,Stani Zekës,Lugi i Krypës,Kodra Zezë,Boka,Ashta, Ku ka shkrry Kargja,Pusi,Hija Pusit,Te Kroni Arushanit,Shpati Keq,Kodra e Theknës.

Në fshatin Depcë gjendet një toponim, që popullata vendëse3 i thonë Konaqët, ku thuhet se dikur ka pasur shtëpia,në të cilat kanë jetuar Kurexhët,të cilët u vendosën në afërsi të Zhegrës.

Thuhet se emrin e ka marrë nga themeluesit e fshatit-Kurti dhe Rexha,para 350 viteve.Fshati përbëhej prej tri lagjeve.
Si vendbanim  me këtë emër është regjistruar edhe në sallnamet turke në fund të shekullit XIX.
Gjatë historisë,ky fshat kishte pësuar mjaft.Në vitin 1912 nga bandat çetnike ishin vrarë disa persona.Në vitin 1944 brigadat maqedone e kanë djegur një pjesë të fshatit  dhe kanë vrarë shumë persona.
Sa i përket numrit të banorëve, në fillim të shekullit XX kishte 15 shtëpi shqipëtare.Sipas regjistrimit të vitit 1921 kishte 20 shtëpi me 111 banorë.Ndërsa, në vitin 1927 kishte 18 shtëpi shqiptare.Në vitin 1953,si lagje e fshatit Zhegër,kishte 33 shtëpi me 219 banorë.

Duhet theksuar se pushteti jugosllav,shumë vendbanime,edhe pse i kishin të gjitha veçoritë e vendbanimit të veçantë i bashkonin në një vendbanim,sikurse është fshati Zhegër me disa lagje që janë shumë larg saj.Kjo është bërë me qëllime të caktuara politike.Ndërsa, në vendbanimet serbe të komunës së Zubin Potokut dhe të Leposaviqit,një vendbanim me 3-4 shtëpi e konsideronin si fshat.
Para dhjetë viteve këtë vendbanim e kanë lëshuar të gjithë banorët,pasi për shkak të kushteve ekonomike janë vendosur në vende të tjera si në Shkup,në Kumanovë,në Ferizaj,në Gjilan,në Zhegër,në Viti e gjetiu.Sot nuk ka asnjë banorë.

## Referime
Gjyteti (Mitrovicë)

Fortifikatë antike ilire e pasuruar më vonë edhe me elmenete të kulturës romake. Ndodhet mes fshatërave Rashan, Trepçë, Cërnushë dhe Smrekovnicë. Muret (gërmadhat) mund të vrehen edhe sot. Në afërsi të kështjellës ndodhet edhe një krua që popullsia e quan “kroni I gjytetit”. Mendohet se Gjyteti kishte aq shumë banorë sa që nuk i zinte kështjella të gjithë prandaj një pjesë e tyre u detyruan të largohen nga aty. Deri më tani nuk janë bërë kurfarë gërmimesh arkeologjike.

## Referime
Posta e Vjetër

Objekti, që njihej si Posta e Vjetër në Gjilan, ishte objekt në kat, i ndërtuar në kohën osmane, prej materialit të fortë-tulla të pjekura, ndodhej në këndin e rrugës së tanishme "Adem Jashari" dhe rrugës "Rexhep Dajkoci". Në këtë objekt ndodhej postë-telegrafi i Kazasë së Gjilanit. Edhe pas Luftës së Dytë Botërore, aty, për një kohë, ka qenë e vendosur posta e Rrethit të Gjilanit. .Objekti mjaft herë ka qenë i privatizuar dhe pas luftës së fundit në Kosovë është rrënuar.

## Referime
Xhevat Kelmendi

**Xhevat Kelmendi** (i lindur janar 1955) është një këngëtar shqiptar etnik nga Kosova. Xhevat Kelmendi është nga Peja dhe është një nga këngëtarët më të mëdhenjë të serenatave (këngë popullore).

## Burime
Ura e Maskatarit

## Ura e Maskatarit
Gjilani kishte tre lumenj të vegjël, që prenin rrugën kryesore të qytetit, mbi të cilat për një kohë të gjatë kanë qëndruar tri ura të ndërtuara prej druri.
Mirëpo, ura mbi lumin Mirusha në qendër të qytetit, që njihet si Ura e Maskatarit, kishte një histori të veçantë dhe ishte një ndër simbolikat e qytetit të Gjilanit. Sipas gojëdhënave, ura e mori emrin sipas themeluesit Maskatar-cincar i ardhur nga Maqedonia, i cili kishte edhe hanin apo kafenenë në anën e majtë të lumit dhe e kishte ngritur urën që njerëzit të vinin në kafenenë e tij.
Pas urbanizmit dhe rregullimit të lumit, ura e ka humbur pamjen, kurse në vitet 60 aty afër u ndërtua blloku i banesave dhe vetëshërbimi i parë në Gjilan.

## Referime
Lumi Mirusha

**Lumi Mirusha**, në Gjilan nuk kishte lum të madh, por kishte tre lumenj të vegjël, dy prej tyre, Mirusha dhe Banja, kurse i treti, diçka më i madh, ishte Stanishorit, i cili kalonte skaj pjesës lindore të qytetit. Lumi Mirusha burimin e ka në veri-perëndim të qytetit, në livadhet e Koretishtës dhe e ndante qytetin në dy pjesë, në atë lindore dhe perëndimore, kurse në rrjedhën e mëtejme ndante arat dhe livadhet e qytetit, me ujin e të cilit dhe ujiteshin një pjesë e tyre. Derisa nuk e kishte të rregulluar shtratin e gypave të kanalizimit, ky lum shpesh krijonte vështirësi për banorët e qytetit, veçmas në pjesën jugore të tij, sepse gjatë shirave grumbullohej një sasi e madhe e ujërave, që vinin nga viset jug-perëndimore të qytetit, nga Kodra e Dëshmorëve, Kodra e Livoçit, arave të qytetit etj. dhe fryhej tej mase, dilte nga shtrati dhe brenda një kohe të shkurtër vërshonte qendrën e qytetit me pjesët jugore të tij. Banorët për tu mbrojtur sadopak nga vërshimet, mbillnin plepa dhe shelgje në të dy anët e lumit.

## Referime
Kisha e Dolanit

**Kisha e Dolanit** është një toponim në territorin e fshatit Kciq i madh afër xhamisë së sotme të fshatit. Popullsia lokale është e mendimit se aty dikur ka ekzistuar një kishë e ritit katolik, çfarë na shiten të mendojmë, se popullsia e asaj ane në të kaluarën ishte e besimit krisherë.

## Referime
Sadik Tusha

Kryekaçaku i tretë i kaçakëve të rrethit të Kaçanikut, që e përbënin trekënkdëshin, Abdyl-Ramë-Sadik, ishte nga fshati Soponicë i Kaçanikut. Sadik Rexhep Tusha, i lindur më 1903, nga nëna Havushe prej Mirosales dhe nga babai Rexhep. Kjo familje është e transferuar nga brendia e fshatit në vendbanimin e sotëm. Prej vitit 1943 janë vendosur në Dubravë, ku kanë qëndruar shtatë vite.
Sadik Tusha ka ditur shkrim-lexim, por nuk dijmë se ku është shkolluar dhe çka ka kryer. Deri në pjesëmarrjen e tij në Luftën e Karadakut, ka punuar si njëfarë nënpunësi në mal për matjen e drunjëve, kur funksiononte rizha.

## Referime
Porta Triumfale

**Porta Triumfale**, ndër objektet e luajtshme-dekorative, për të cilin vlen të flitet, ishte **Porta Triumfale**, e ngritur në Gjilan, me rastin e ardhjes së Sulltan Mehmet Reshatit V në Kosovë, më 1911. Duke menduar se Sulltani, gjatë vizitës së tij në Kosovë, do të vizitojë edhe Gjilanin, për nder të ardhjes së tij ishtge ngritur një lloj **Porte Triumfale**, në rrugën për Ferizaj, afër objektit- zyrës së redifëve(tani selia e LDK-së) dhe depos ushtarake.

## Referime
Oda e Osman Hajredinit

**Oda e Osman Hajredinit** ndodhej në të hyrë të fshatit Koshtovë. Në këtë dhomë një natë më parë kishin ardhur përfaqsuesit e Çetës së Drenicës – Azem Galica, Dan Doroci, Ajet Koshtova-Bala, Tafil Boletini e të tjerë ku u hartuan kërkesat e palës shqiptare që do t’i paraqitnin qeverisë serbe.

## Referime
Livadhet e Kortishtës

Nga këto livadhe buron lumi Mirushai cili që nga fillimi dhe për një kohë të gjatë e ndante qytetin në dy pjesë.Nga këto livadhe e kishin burimin dhe krojet e qytetit.

## Referime
Oda e Ajet Haxhiut

**Oda e Ajet Haxhiut** ndërtesë (dhoma kosovare e burrave) ndërtuar në vitin 1953 në Vaganicë të Epërme afro 5 km larg Mitrovicës. Në këtë odë qëndroi me javë të tëra ilegalisht Ajet Haxhiu një patriot i çmuar për çlirim dhe bashkim kombëtar. Pasi kaloi ilegalisht kufirin shqiptaro-jugosllav odën e ktheu në bazë të fortë ilegale kundër regjimit jugosllav. Solli libra dhe literaturë, propogandoi kundër regjimit titist dhe ngjalli shpresa për një të ardhme më të mirë. U dogj nga forcat serbe në vitin 1999.

## Referime
Akil Gjakova

**Akil Gjakova** (i lindur më 4 janar 1996 në Pejë, Kosovë) - Xhudisti kosovar lufton në kategoritë e peshës deri në 66 dhe deri në 73 kilogramë. Kampion Evropian deri në 18 vjet në vitin 2013.

Ai filloi të praktikojë xhudo në moshën 6 vjeçare. Ai bëri debutimin e tij në vitin 2012 në garat zyrtare ndërkombëtare në këtë disiplinë. Një vit më vonë ai fitoi kampionatin evropian të kadetëve (deri në 18 vjeç) në kategorinë e peshave deri në 66&nbsp;kg, dhe gjithashtu mori vendin e pestë në Kampionatin Evropian deri në 23 vjet në të njëjtën kategori peshe. Që atëherë, ai ka konkurruar në garën e lartë. Në qershor të vitit 2015, ai mori pjesë në Lojrat Evropiane të vitit 2015, ku në kategorinë e peshës deri në 73&nbsp;kg humbi në raundin e parë, duke humbur nga Nikola Gušić nga ippon. Në shtator të të njëjtit vit ai ishte i 5-ti në kampionatin evropian nën moshën 21 vjeç në të njëjtën kategori peshe.

Akil Gjakova më 10 02 2018, ka shënuar një sukses të jashtëzakonshëm në Grand Slamin e Parisit. Në Paris, Akili shkruan ka fituar medaljen e artë në grand slamin e Parisit të shtunën pasdite, duke shënuar kështu suksesin më të madh të Kosovës në xhudon e meshkujve.
Në kategorinë 73 kilogramë ai ishte i pandalshëm duke rrëmbyer të artën në Paris.
Motra e tij, Nora Gjakova, gjithashtu praktikon xhudo.

## Referime
Shatërvani i Okllapëve

Çifllëk i familjes Okllapi, në fshatin Koretishtë, i cili edhe tani është në funksion të banorëve të fshatit, por me pamje tjetër.
 
## Referime
Dardania I dhe II (GJILAN)

thumb|right|250px

**(Ish-Gavrani)**, dikur tokë pjellore e bonitetit të lartë, në veriperëndim të qytetit, tani vendbanimi i urbanizuar sipas planit urbanistik të viteve 70 të shekullit të kaluar. Sipas disa autorëve, në ngastrën Gavran(Dardani), janë zbuluar mbeturinat e vendbanimit të dikurshëm, por të cilin mendohet se ishte vend i xehtarëve gjatë ekspoatimit të xehes në Gllamë .

## Referime
Opingaxhinjtë

**Opingaxhinjë** quheshin puntorët që bënin opinga nga lëkura e lopës, kalit apo buallicës dhe i shisnin në puntoritë e tyre që zakonisht gjendeshin në kuadër të çarshisë së dikurshme turke. Opingat zakonisht i blenin fshatarët e fshatrave përreth, kur zbrisnin në qytet.

## Referime
Thertorja (Sallhania)

## Thertorja (Sallhania)
Bazuar në literaturën e gjertanishme, thertorja e parë në Gjilan ishte në anën e majtë të lumit Mirusha, afër Urës së Maskatarit, në afërsi të së cilës ishte edhe shitorja e mishit. Tani pjesë e bllokut të ndërtesave të banimit. Thertorja tjetër, e ndërtuar mes dy luftërave botërore, ndodhej jashtë qytetit të atëhershëm, në pjesën jugore të tij, në anën e djathtë të jazit të lumit Banja, bri rrugës së tanishme "Mulla Idrizi", përballë rrugës "Gjon Sereqi". Rreth viteve 60 të shekullit të kaluar, thertores iu ndërrua vendi rreth 3-400 metra më poshtë, në një hapësirë më të gjerë, afër Mullirit të Arapit, po ashtu skaj jazi-vije, në të cilin hidheshin mbeturinat e thertores.

## Referime
Ali Lajçi

Ali Lajçi u lind në Malaj të Rugovës, Pejë, më 3 janar 1955, është politikan shqiptar nga Kosova.

## Biografia
Në kohën e shpalljes së Pavarësisë së vendit ishte deputet nga Grupi Parlamentar i LDK-së. Ka përfunduar gjimnazin në Pejë dhe Fakultetin Filologjik në Prishtinë. Lajçi ishte ish i dënuar politik nga regjimi i Serbisë. Në vitin 1981 ai ka qenë organizator i demonstratave, arsye për të cilën është dënuar me 15 vite burg. Që nga viti 2001 deri në vitin 2007 ai ka qenë Kryetar i Komunës së Pejës, ndërsa nga viti 2007 deri në vitin 2010 deputet i Kuvendit të Republikës së Kosovës.

## Referimet
Sadije Gjilani

**Sadije Gjilani (Brestovci)** është një mësuese shqiptare.
## Jeta
Sadije Gjilani lindi në Gjilan, më 5 mars 1920, nga babai Ramadan Brestovci dhe nëna Hanumshahe Fetahu nga Letovica e Bujanocit. Prindërit e Sadijes më 1922 u shpërngulën në Shqipëri. Ata atje e fituan nënshtetësinë shqiptare dhe jetonin në Tiranë. Sadije Gjilani, shkollën filllore V-klasëshe e kreu në Shijak. Në vitin 1936 e kreu Shkollën e mesme amerikane në Kavajë. Po të njëjtin vit ia filloi punës si mësuese e Shkollës fillore "Hasan Prishtina" në Durrës. Më vonë një vit në Berat dhe dy vjet në Lushnjë. 

Në vitin 1939 transferohet përsëri në Durrës ku punon si mësuese deri në shtator të vitit 1941, kur niset për Kosovë. 

Në të vërtetë, më 25.10.1941, Drejtoria e Shkollës "Hasan Prishtina" në Durrës e njoftonte me Shkresën nr. 32, Sadije Gjilanin se ajo ishte caktuar (transferohej) si drejtoreshë prej Durrësit në Shkollën fillore të Gjakovës. Mirëpo, mësuesja Sadije Gjilani e përmalluar për vendlindje - për Gjilanin e refuzoi urdhëresën dhe gradimin e Ministrisë s' Arsimit, që si drejtoreshë të punonte në Shkollën fillore të Gjakovës.
Prandaj, ajo nga Ministria e Arsimit ishte konsideruar si dorëheqëse nga puna e mësuesisë deri më 5 prill 1943. 

Ministria e Arsimit me telegram nr. 4009/253 të dt. 9.1.1942 e informonte Inspektorinë e Arsimit në Durrës se mësuesja Sadije Gjilani, në bazë të vendimit nr.1431 të Këshillit Ministror të nisej për Gjilan pa vonesë. 
Gjithashtu "urdhëri i përparshëm pë lënien e saj në dispozicion të Inspektorisë s'Arsimit në Durrës anulohej". 

Inspektoria  Arsimit duke shqyrtuar kërkesën e saj për riemërim si mësuese, ngase ajo e kishte refuzuar urdhëresën që të punonte si drejtoreshë e Shkollës fillore në Gjakovë, por me shkresën nr.812 dt 5 prill 1943 e njoftoi Inspektorinë e Arsimit në Prishtinë se Sadije Gjilanin e ngarkonte si mësuese të punëdorës në kursin e grave në Gjilan, me shpërblim mujor 140 fr.shq., për atë kohë kur punon. Zëvendësinspektori i Arsimit e njoftonte Ministrinë e Arsimit në Tiranë se Sadije Gjilani ishte paraqitur në detyrë me 5.11.1943. Ajo në muajin nëntor 1943 ishte në listën e pagave si mësuese e ngarkuar për luftimin e analfabetizmit.

Sadije Gjilani - Brestovci, si mësuese punoi deri në fund të vitit shkollor 1943/44.
Pas Luftës së Gjilanit, në dhjetor 1944, bashkë me babanë Ramadan Brestovcin, në këmbë iku për Tiranë. Në Durrës Komiteti Ekzekutiv i Prefekturës - seksioni për arsim e emëroi mësuese në Peshkopi, ku punoi dy vjet (1945-1947). 

Në vitin 1947 kthehet në Durrës dhe punon si mësuese e Shkollës fillore "Bajram Curri" të Plazhit të Durrësit. Pas disa muajsh ajo caktohet për ta vijuar kursin për aftësimin e edukatoreve parashkollore në Tiranë, të cilin e kreu me sukses të dalluar. Prej vitit 1948 e deri në vitin 1952 ishte edukatore në Kopshtin parashkollor, në Institutin për fëmijët e smuet në Durrës. Prej viti 1955 e lëshoi arsimin dhe e ushtroi punën e rrobaqepëses në Tiranë. E ka vetëm një djalë, Fatmir Carra, artist në Teatrin e Operës dhe Baletit në Tiranë. 

Shkolla fillore "Bogdani" në Gjilan, në vitin shkollor 1943/44 ishte shkollë V-vjeçare me mbi 300 nxënës.
## Referime
Lutfi Zharku

**Lutfi Zharku** është i lindur më 19.11.1962 në Kaçanik. Ka qenë deputet i Grupit Parlamentar të LDK-së në kohën e shpalljes së Pavarësisë së Kosovës. Me profesion është Doktor i shkencave ekonomike. Ishte ministër në Ministrinë e Tregtisë dhe Industrisë dhe ministër në Ministrinë e Infrastrukturës. Është i martuar dhe baba i tre fëmijëve.
Nurishahe Hulaj

**Nurishahe Hulaj** ishte deputete nga Lidhja Demokratike e Kosovës dhe nënshkruese e Deklaratës së Pavarësisë. Është e lindur më 06.03.1955 në Dujakë-Gjakovës. Është specialiste doktore e shëndetësisë publike. Veç gjuhës amtare flet edhe gjuhën angleze, turke dhe serbo-kroate.

## Referimet
Drita Kadriu

**Drita Kadriu** ishte anëtare e Kuvendit të Kosovës e Grupit Parlamentar të PDK-së në kohën e shpalljes së pavarësisë së Kosovës, më 17 shkurt 2008.
Njomza Emini

**Njomza Emini** ka lindur më 19.10.1983 në Prishtinë, ka përfunduar Fakultetin Filologjik – Dega e Sociologjisë, ndërsa studimet post-universitar për marrëdhënie diplomatike dhe ndërkombëtare në Tiranë.  Ishte deputete nga Lidhja Demokratike e Kosovës në kohën kur u shpall Pavarësia e Kosovës.
Teuta Hadri

Teuta Hadri lindi në Gjakovë më 5 tetor 1956. Shkollën fillore dhe të mesme e ka kryer në vendlindje. Gjatë viteve 1976-1982, ajo ka studiuar në Fakultetin e Mjekësisë, në Universitetin e Prishtinës. Specializimin në fushën e gjinekologjisë obstetrike e ka kryer në Zagreb më 1990, ndërsa magjistraturën në perinatologji dhe neonatologji nuk arriti ta përfundonte për shkak të kushteve politike, pasi u detyrua ta ndërpresë studimin dhe të kthehej në Kosovë për të punuar si gjinekologe. Vetëm pas luftës, në vitin 2006, ajo e përfundoi magjistraturën e dytë në Shqipëri, me temën “Ekzaminimi i PAP-Testit te kontingjenti i grave me aplikim të IUD-mbi dy vjet”.

## Veprimtaria Politike 
Teuta Hadri është veprimtare e devotshme politike. Ajo ishte anëtare e organizatës ilegale *Organizata e Mbrojtjes së Lirisë së Shqiptarëve në Kosovë* (OMLSHK) më 1978, pjesëmarrëse në demonstratat e vitit 1981, dhe u burgos politikisht, duke u dënuar me një vit burg (1985-1986). Ajo ishte anëtare e Këshillit të Partive Politike në Gjakovë (1990); anëtare e Partisë Parlamentare të Kosovës (1996-1998); përfaqësuese për Shëndetësi në Zyrën Politike të Ushtrisë Çlirimtare të Kosovës (UÇK) në vitin 1998 në Prishtinë, si dhe ushtare e UÇK-së në Zonën Operative të Llapit dhe Karadakut. Në vitin 1998, ajo ishte zëvendësministre e Ministrisë së Shëndetësisë në Qeverinë e Përkoshme të Kosovës (1999); anëtare e Kryesisë së Partisë Demokratike të Kosovës (PDK); kryetare e Forumit të Gruas në PDK dhe deputete e zgjedhur në tri mandate për Kuvendin e Republikës së Kosovës.

## Veprimtaria Atdhetare 
Për veprimtarinë e saj atdhetare, ajo është vlerësuar me mirënjohjen kombëtare: *‘*’Urdhëri Adem Jashari*’’* për meritat e luftës së UÇK-së (Hadri, 2013).

## Librat dhe Publikimet 
Me poezi ka filluar të merret që në rini. Me rastin e bastisjes së shtëpisë, gjatë arrestimit, një numër poezish, që të mos bien në duar të inspektorëve të sigurimit shtetëror, i janë djegur në zjarr. Ato fillimisht i ka botuar në revistat ilegale *Liri* dhe *Zëri i Kosovës*, si: *Yje të pashuara*, *Amanet moj nënë*, *Shokut tim të burgosur*, *Shtrije burrë dorën e pajtimit*, etj.

Teuta Hadri organizoi Konferencën Shkencore me temën “Veprimtaria e gruas në Lëvizjen Kombëtare për Çlirim” (2010) dhe ishte bashkëredaktore e librit të botuar nga kjo konferencë. Më 2012 ka botuar librin me poezi *Heshtja: Poezia ime*. Më 2013 ka botuar librin *Leksioni i grave në veprimtarinë për çlirim kombëtar* (Hadri, 2013).

## Referime
Driton Tali

**Driton Tali** ishte anëtar i Kuvendit të Kosovës nga Grupi Parlamentar i AKR-së, në kohën e shpalljes së pavarësisë së Kosovës, më 17 shkurt 2008.
Sokolana

## Hyrje
Mes dy luftërave botërore, në Gjilan nuk kish shoqëri profesionale kulturore, teatër, bibliotekë, film etj. Atëbotë, si qendër kulturoro-artistike ishte objekti **Sokolana**, e ndërtuar më 1934, që ndodhej në mes të soliterit dhe objektit të teatrit, mbi hapësirën e varrezave muslimane. Ky objekt edhe pas Luftës së Dytë Botërore, për një kohë ishte qendër e kulturës dhe kinema e qytetit, ku zakonisht tregoheshin filma nga Lufta e Dytë Botërore, Revolucioni i Tetorit etj. Me ndërtimin e objektit të Qendrës së Kulturës - tani Teatri, ndërtimi i të cilit ka zgjatur prej vitit 1947 - 1953, *Sokolana* e humb rëndësinë e mëparshme dhe pas një kohe edhe është rrënuar. 

Vlen për t'u cekur se në mungesë të sallës për gjykime grupore, në Sokolanë, më 1946, është mbajtur gjykimi i grupit NDSH-ist të Hamdi Berishës.

## Referime
Mahir Jaxhilar

**Mahir Yağcılar ** i lindur më 06.05.1961 në Prizren. Ka diplomuar në Universitetin e Sarajevës në lëmin e Inxhinierisë së Komunikacionit rrugor. Për pesë mandate radhazi është zgjedhur Deputet në Kuvendin e Kosovës në zgjedhjet nacionale gjatë viteve 2001-2014. Në vitin 2007 është emëruar Ministër në Ministrinë e Mjedisit dhe Planifikimit Hapësinor, më pas në 2011 është emëruar Ministër i Administratës Publike për t’u ri-emëruar përsëri Ministër i Administratës Publike në Dhjetor 2014.
Arat dhe livadhet te Mulliri i Arapit

## Arat dhe livadhet te Mulliri i Arapit
-emër me të cilin janë të shënuar në regjistrat kadastrale tokat e punueshme dhe livadhet në juglindje të qytetit.Livadhet shtriheshin në hapësirën që nga Mulliri dhe deri te livadhet e Kufcës së Poshtme, afër fshatit Malishevë.
Përmes tyre kalonin lumenjtë e qytetit, të cilët bënin që këto livadhe, pjesërisht edhe arat e kësaj ane, të ishin shumë produktive. 
Sipas disa të dhënave, livadhet e Mullirit të Arapit, në të cilat pothuajse përherë "flinte" uji, ishin më produktivitet në Kosovë e më gjerë.
Tani ato janë të pashfrytëzuara dhe të zhytura në ujërat e zeza të qytetit.

## Referime
Banja (Gjilan)

Burimi i lumit Banja rrëzë Gllamës,për të cilin janë thurrur  edhe legjenda.Aty në të kaluarën "flinte" uji dhe linte përshtypjen e një liqeni të vogël.Në afërsi të Banjës është ndërtuar pishina,vend rekreacioni për larjen e rrezitje të qytetarëve të Gjilanit.Kurse më vonë,siç thamë edhe më parë,uji i Banjës shfrytëzohet për pije dhe është i bartur me gypa në rezervuarin e përgaditur në Kodrën  e Dëshmorëve .Edhe pjesët e tokës së punueshme rreth Banjës ishin të regjistruar me këtë emër, ku tani gjendet hapsirë e urbanizuar

## Referime
Myrvete Pantina

**Myrvete Pantina**
E lindur më 22.08.1956. Ishte deputete e Lidhjes Demokratike të Kosovës (LDK), kur është shpallur Pavarësia. Është Doktore e Shkencave Ekonomike prej vitit 2000 dhe profesoreshë në Fakultetin Ekonomik të Universitetit të Prishtinës. Është e martuar dhe ka dy fëmijë. Veç gjuhës amtare, flet edhe gjuhën serbo-kroate, angleze dhe turke. 

## Referimet
Luljeta Shehu

**Luljeta Shehu** ka qenë deputete e Grupit Parlamentar të Lidhjes Demokratike të Kosovës në kohën e shpalljes së pavarësisë. Ka mbaruar fakultetin i shkencave matematikore-natyrore, dega e kimisë dhe si profesoreshë e kimisë prej vitit 1989 në gjimnazin “Gjon Buzuku” në Prizren. Flet gjuhën angleze, turke dhe maqedone, veç gjuhës amtare.
Selvije Halimi

E lindur më 19.12.1970 në Dumnicë (Podujevë), Halimi ishte deputete e Grupit Parlamentar të PDK-së në kohën e shpalljes së pavarësisë së Kosovës, më 17 shkurt 2008. Ka kryer Fakultetin Juridik si dhe ka magjistruar në menaxhment shëndetësor. Ishte sekretare e Institutit Kombëtar të Shëndetësisë Publike të Kosovës dhe për katër vite ishte këshilltare në Kuvendin Komunal.

## Referimet
Kodra e Çerkezëve

**Kodra e Çerkezëve** është lokalitet në afërsi të kalasë së Zveçanit i quajtur nga popullsia vendore edhe Zveçani i vogël. Si vendbanim për herë të parëu themelua nga banorët çerkezë që u shpërngulën nga atdheu i tyre dhe erdhën në Mitrovicë. Me ndihmën e pushtetit osman të asaj kohe ngritën shtëpitë e banimit në kodrën nën kështjellë që deri atëherë ishte territor i pabanuar (1862) dhe qëndruan këtu deri në vitin 1878 kur në Mitrovicë dhe rrethinë u vendosën një numër i konsiderueshëm i muhaxherëve shqipëtarë. Atëherë shumë çerkezë u dyndën në Turqi ndërsa në pronat e tyre u vendosën muhaxhirët shqipëtarë. Pas vitit 1912 nga ky vendbanim u larguan banorët shqipëtarë dhe çerkezë të cilët u vendosën në Turqi. Në shtëpitë dhe pronat e tyre u vendosën kolonët serbë dhe malazezë. Sot këtu jetojnë vetëm banorët serbë.

## Referime
Lulzim Zeneli

*Lulzim Zeneli *' është i lindur më 18.09.1975 në Prishtinë. Në kohën e shpalljes së Pavarësisë së Kosovës ka qenë deputet nga Grupi Parlamentar i Lidhjes Demokratike e Dardanisë. Gjatë karrierës së tij politike dhe institucionale ka ushtruar funksione të ndryshme. Është Profesor Asistent në Universitetin “Fehmi Agani”, në Gjakovë.
Myfera Shinik

**Müfera Şinik** ka qenë deputete nga Partia Demokratike Turke e Kosovës (KDTP), kur është shpallur pavarësia e Kosovës më 17 shkurt, 2008. Është e lindur më 24.06.1963 në Prizren dhe ka të kryer Shkolle e lartë pedagogjike. Ka punuar për 18 vjet si mësuese dhe ka qenë Kryetare e Shoqatës së Grave Turke të Kosovës.
Mimoza Ahmetaj

**Mimoza Ahmetaj** ishte deputete e Kuvendit të Kosovës nga radhët e Partisë Demokratike të Kosovës (PDK), kur është shpallur Pavarësia. Ka lindur më 01.10.1971 dhe është Doktore e Stomatologjisë, specialiste e ortodoncisë. Ishte ministre e Integrimit Evropian dhe Ambasadore e Republikës së Kosovës në disa shtete.
Emrush Xhemajli

**Emrush Xhemajli** i lindur më 01.05.1959 në Komogllavë, Ferizaj. Xhemajli ishte deputet i Kuvendit të Kosovës në kohën e shpalljes së Pavarësisë së Kosovës, më 17 Shkurt, 2008. I diplomuar në Fakultetin  e Arteve pranë Universitetit të Prishtinës, Xhemajli  nga vitit 1987-1998 ishte sekretar i përgjithshëm i LPK-së. Gjatë vitit 2000-2008 ishte kryetar i LPK-së. Xhemajli, ishte Ilustrator dhe gazetar në “Zëri i Kosovës” për një periudhë tre vjeçare. Përveç gjuhë së tij amtare, Xhemajli flet dhe gjuhën frënge, gjermane dhe serbe.
Synavere Rysha

E lindur më 02.07.1971 në Ferizaj, Rysha ishte pjesë e Grupit Parlamentar të LDD-së në kohën e shpalljes së pavarësisë së Kosovës, më 17 shkurt 2008. Ajo ka mbajtur disa pozita udhëheqëse si menaxhere e Zyrës në Kuvendin Komunal Ferizaj si dhe ka punuar si auditore e brendshme në të njëjtën Komunë.  

## Referimet
Elhame Hetemi

**Elhame Hetemi** ishte deputete e Kuvendit të Kosovës nga Grupi Parlamentar i PDK-së në periudhën e shpalljes së Pavarësisë së Kosovës, më 17 Shkurt, 2008.
Nait Hasani

**Nait Hasani** (lindur më 15 shtator 1965 në Randobravë të Prizrenit) është një politikan, albanolog dhe ish i burgosur politik kosovar. Ai ka qënë deputet i Parlamentit të Kosovës si pjesë e Partisë Demokratike të Kosovës. Në vitin 2008, Hasani ishte një nga nënshkruesit e Deklaratës së Pavarësisë.

## Referime
Melihate Tërmkolli

**Melihate Tërmkolli** ka qenë deputete e Grupit Parlamentar nga Lidhja Demokratike e Kosovës kur është shpallur Pavarësia. Është e lindur më 08.03.1965 në Bardh i Madh, Fushë Kosovë. Është juriste me profesion. Ka qenë deputete në Kuvendin e Kosovës në disa periudha legjislative. Ishte anëtare e Kryesisë së LDK-së dhe kryetare e Forumit të Gruas të LDK-së. Ka ushtruar edhe funksionin e Ministres.

## Shiko edhe 
* Kuvendi i Republikës së Kosovës

## Referime
Kodra e Lisicës

**Kodra e Lisicës** ndodhet në veri të Mitrovicës në një lartësi mbidetare 656m. Është e mbuluar me shkurre, ndërsa përbërja e saj është shkëmbore. Shërben si korje e fshatërave Lisicë, Boletin dhe Lipë.

## Referime
Etem Arifi

**Etem Arifi** shqiptar nga Kosova, i lindur më 24.01.1967 në Lipjan, Arifi ishte  deputet i Kuvendit të Kosovës nga Grupi Parlamentar i SLS-së në periudhën e shpalljes së Pavarësisë së Kosovës. Që nga viti 2000, Arifi ishte anëtarë kryesisë në PDAK, ndërsa, në vitin 2003 Arifi ishte nëpunës i qendrës komunale të regjistrimit civil në Lipjan. Përveç gjuhës së tij amtare, Arifi flet dhe gjuhën serbe dhe gjermane.
Murselj Halili

**Murselj Halili ** ishte deputet në Grupin Parlamentar SLS nga Iniciativa Qytetare e Gorës (GIG) në kohën e shpalljes së Deklaratës së Pavarësisë së Kosovës. Ka lindur më 09.09.1968 në Globoçicë të Dragashit. Është jurist i diplomuar.

## Referimet
Tregu i kafshëve

**Tregu i Kafshëve**- Dëshmi për hapësirën e vendndodhjes së tregut të kafshëve në Gjilan, që nga koha osmane dhe më vonë, deri kah 60 të shek.XX, janë fotografitë e kohës. Ky treg përfshinte hapësirën gurore jo të rrafshët, në pjesën jug-perëndim të qytetit dhe fillonte që nga parku i vjetër i qytetit, duke e përfshirë edhe hapësirën e stacionit të autobusëve Kosova Trans.

## Referime
Safete Hadergjonaj

Deputetja nga Komuna e Deçanit, ishte pjesë e Grupit Parlamentar të PDK-së, në kohën e shpalljes së pavarësisë së Kosovës, më 17 shkurt 2008. Studimet pasuniversitare – marrëdhënie ndërkombëtare dhe diplomaci, Hadërgjonaj i përfundoi në Akademinë Diplomatike Shqiptare, Tiranë (2005). Hadërgjonaj ishte deputete në Kuvendin e Kosovës që nga viti 2004, ku mbajti edhe pozitën e nënkryetares së Komisionit për Buxhet dhe Financa 2004-2007. Gjithashtu, ishte zv. kryetare e Grupit Parlamentar të PDK-së (2007-2010), anëtare e Komisionit për Buxhet dhe Financa (2007-2010), anëtare e Komisionit për Ekonomi, Tregti, Industri, Energji, Transport dhe Telekomunikacion (2007-2009) dhe nënkryetare e Komisionit për Mbikëqyrjen e Financave Publike.
## Referimet
Naim Rrustemi

**Naim Rrustemi ** ishte deputet i Kuvendit të Kosovës nga radhët e Partisë Demokratike të Kosovës dhe nënshkrues i Deklaratës së Pavarësisë së Kosovës. Ka doktoruar në Londër, në Universitetin Phoenix.
Gani Koci

**Gani Koci** i lindur më 20.06.1958 në Polac, Skenderaj, Koci ishte deputet i Kuvendit të Kosovës nga Grupi Parlamentar i PDK-së në periudhën e shpalljes së Pavarësisë së Kosovës, më 17 Shkurt, 2008.

## Biografia
Në vitin 1981 është burgosur dhe është dënuar me burgim prej 15 vitesh, si njëri prej organizatorëve të demonstratave të njohura të pranverës së vitit 1981, në Kosovë. Nga viti 1996 ka qenë pjesëtarë i Ushtrisë Çlirimtare të Kosovës. Ka studiuar dhe ka mbaruar Shkollën e Lartë Pedagogjike, Dega e Politeknikes, në Universitetin e Prishtinës. Ka mbaruar studimet në Fakultetin Juridik në Universitetin e Prishtinës. Në Universitetin Ndërkombëtar të Strugës ka kryer studimet pasuniversitare ne shkencat juridike, ku edhe ka magjistruar në vitin 2011 dhe ka doktoruar ne vitin 2013. Në vitin 2017, Koci është emëruar zëvendës ministër i Zhvillimit Ekonomik, funksion të cilin ai e kishte ushtruar edhe më herët në ministri të ndryshme. I martuar dhe prind i 4 fëmijëve. 
.

## Shih edhe 
* Shpallja e Pavarësisë së Kosovës

## Referimet
Naser Rugova

**Naser Rugova** shqiptar nga Kosova, ishte deputet nga Lidhja Demokratike e Dardanisë (LDD) dhe nënshkrues i Deklaratës së Pavarësisë. Ka lindur më 20.10.1970 në Cerrcë të Istogut dhe me profesion është mjek-stomatolog. Ka qenë edhe këshilltar i Kryeministrit të Kosovës. Flet gjuhën angleze dhe serbo-kroate.

## Referimet
http://www.kuvendikosoves.org/?cid=2,102,930
Nerxhivane Dauti

**Nerxhivane Dauti** ishte deputete e Kuvendit të Kosovës nga radhët e Partisë Demokratike të Kosovës dhe nënshkruese e Deklaratës së Pavarësisë. Është Doktore e Shkencave Juridike Civile. Ka ushtruar funksione të larta shtetërore dhe është autore e shumë punimeve shkencore. Është profesoreshë Universiteti. Përveç gjuhës amtare flet edhe atë serbo-kroate.
Numan Baliq

**Numan Balić** ishte anëtarë i Kryesisë dhe deputet nga Grupi Parlamentar për Integrim (Partia e Aksionit Demokratik) si dhe Minister i Shendetësisë në Republikën e Kosovës, ai jeton në Vitomiricë. 

## Referimet
Gani Geci

**Gani Geci** i lindur më 20.01.1968 në Llaushë, Geci ishte deputet i Kuvendit të Kosovës.
## Biografia
Gani Geci ishte deputet i Kuvendit të Kosovës nga Grupi Parlamentar i LDD-së në periudhën e shpalljes së Pavarësisë së Kosovës, më 17 Shkurt, 2008. I diplomuar në Fakultetin Juridik i Prishtinës, që nga  viti 1990 ishte anëtar i Kryesisë së Forumit Rinor të LDK-së, ndërsa, në vitin 1998 ishte Kryetar i Forumit të LDK-së, dega në Skenderaj. Ka qenë pjesë e Ushtrisë Çlirimtare të Kosovës. Përveç gjuhës së tij amtare, Geci flet dhe gjuhën angleze, gjermane dhe gjuhën serbe.

## Referimet
Naser Osmani

**Naser Osmani** ishte deputet me Grupin Parlamentar të Lidhjes Demokratike të Kosovës dhe nënshkrues i Deklaratës së Pavarësisë së Kosovës. Ka lindur 04.05.1962 në Magurë. Si ekonomist me profesion, Osmani ka ushtruar edhe funksione të tjera të larta politike dhe institucionale. 

## Referimet
Kodra e Minatorëve

**Kodra e Miniatorëve** ndodhet në pjesën veriore të qytetit në një kodrinë në afërsi të Mitrovicës. Në këtë lagje që numëron mbi 100 shtëpi banojnë kryesisht familjet e miniatorëve, që ishin nga viset e largëta, (pjesa dërrmuese nga Shala e Bajgorës) të cilët për shkak të kushteve të vështira të jetesës u shpërngulën nga vendlindjet e tyre dhe u vendosën këtu. Gjatë luftës në Kosovë, shumë shtëpi u dogjën nga forcat serbe. Pati edhe të vrarë, mirëpo këmbëngulësia e banorëve të kësaj lagje ndikoi që të kthehen shumica e tyre dhe të jetojnë në shtëpitë e tyre përkundër shumë rreziqeve dhe pasigurisë.

## Referime
Petar Milletiq

**Petar Miletić ** ka lindur më 27.09.1975. Është jurist i diplomuar dhe ka qenë deputet i Kuvendit të Kosovës, kryetar i Këshillit Konsultativ në Kabinetin e Presidentit të Kosovës, Kryetar i grupit parlamentar të Partisë së Pavarur Liberale në Kuvendin e Kosovës, anëtar i Komisionit për të Drejtat e Komuniteteve në Kuvendin e Kosovës. Ka ushtruar edhe funksione të tjera të larta shtetërore.
Universiteti Amerikan i Kosovës

**Universiteti Amerikan i Kosovës** është një institucion privat i arsimit të lartë që u hap në Prishtinë në tetor të vitit 2003. Ai është institucion partner me Rochester Institute of Technology, i cili menaxhon të gjitha aspektet e kurrikulumit të tij akademik.AUK,i krijuar nga Fondacioni i Universitetit Amerikan në Kosovë (American University in Kosovo Fondation), me drejtor ekzekutiv Lui Sellin(Louis Sell),në fillim ofronte një program dy-vjeçar që fokusohej në biznes,ekonomi dhe shkenca kompjuterike.
Numri i studentëve të regjistruar në vjeshtën e vitit 2003 ishte vetëm 57 studentë.Në vitin shkollor 2009-2010,ai kishte mbi 500 studentë universitare dhe rreth 60 studentë pasuniversitarë(të magjistraturës)nga 20 vende.Universiteti u vendos në ndërtesa të rinovuara në Gërmi,në periferi të Prishtinës,në vitin 2005.E gjithë mësimdhënia bëhet në gjuhën angleze.Presidenti i tanishëm i AUK-së është Kris Holl(Chris Hall),një ish-senator nga shteti Mein (Meine)në SHBA.

## Referime
Gjylnaze Syla

E lindur më 14.02.1961 në Pejë,  Syla ishte deputete e Kuvendit të Kosovës nga Grupi Parlamentar i AAK-së në periudhën e shpalljes së Pavarësisë së Kosovës, më 17 Shkurt, 2008. Është e diplomuar në Fakultetin e Mjekësisë. Ka qenë mjeke vullnetare në UÇK.  Ushtroi funksionin e Sekretares së Përgjithshme të AAK dhe Shefes së Kabinetit të Kryetarit të AAK-së. Përveç gjuhës së saj amtare, Syla flet dhe gjuhën angleze dhe serbe-kroate.
Qamile Morina

**Qamile Morina** Ishte deputete nga Lidhja Demokratike e Dardanisë dhe nënshkruese e Deklaratës së Pavarësisë së Kosovës. Ka lindur më 11.01.1956 në Mitrovicë dhe ka kryer Fakultetin e Mjekësisë në Prishtinë me specializim nga anesteologjia-Slloveni-Lubjanë, ndërsa disertacionin e Doktoratës në Tiranë.

## Referimet
Hafize Hajdini

E lindur më 01.10.1972, Hajdini ishte deputete e Kuvendit të Kosovës nga Grupi Parlamentar i SLS-së në periudhën e shpalljes së Pavarësisë së Kosovës, më 17 Shkurt, 2008. Hajdini përfundoi Shkollën e  Mesme në Ferizaj në drejtimin Ekonomik. Hajdini ishte Drejtoreshë në Qendrën e OJQ-së, SHG. A.K “Edona”. Përveç gjuhës së saj amtare, Hajdini flet dhe gjuhën serbe.

## Referime
Ramadan Avdiu

**Ramadan Avdiu** është ndër themeluesit e Partisë Demokratike të Kosovës (PDK), ndërsa tani Ambasador - Konsull i Përgjithshëm në Konsullatën e Përgjithshme në Gjenevë. Si deputet  ishte nënshkrues i Deklaratës së Pavarësisë. Ka ushtruar edhe funksione tjera të larta shtetërore.
Fidanishtja

## Fidanishtja
Ishte në hapësirën e tokës pjellore, në të djathtë të rrugës për Bujanoc, ku mbilleshin fidanët. Pas Luftës së Dytë Botërore, në atë hapësirë është ndërtuar Shkolla Bujqësore e shndërruar në kazermë të APJ-së.

## Referime
Rita Hajzeraj

**Rita Hajzeraj ** e lindur më 07.09.1982 në Dubravë – Istog, ishte nënshkruese e deklaratës së Pavarësisë së Kosovës si deputete nga Aleanca Kosova e Re. Ka një Master në diplomaci dhe marrëdhënieve ndërkombëtare dhe ishte në Komisionin për të Drejtat e Njeriut, Barazi Gjinore, për Persona të Pagjetur dhe Peticione si dhe Zëvendëskryetare e parë Grupit Parlamentar. Ka ushtruar edhe funksione të tjera të larta shtetërore. 

## Referimet
Qeremidhanja

## Qeremidhanja
Lokalitet në lindje të kodrës Gllama, në anën e majtë të lumit të Stanishtorit, hapësira në të dy anët e rrugës për në fshatin Kufcë e Epërme. Në atë hapësirë deri kah gjysma e shekullit të kaluar romët bënin qerpiçë, tulla e tjegulla. Më pas, e shndërruar në tokë të punueshme, kurse tani hapësirë kryesisht e urbanizuar.

## Referime
Haki Shatri

Shatri u lind në Tomoc, Istog dhe ishte deputet i Kuvendit të Kosovës nga Grupi Parlamentar i AAK-së në periudhën e shpalljes së Pavarësisë së Kosovës, më 17 Shkurt, 2008.  I diplomuar në Fakultetin Ekonomik pranë Universitetit të Prishtinës, Shatri përfundoi dhe studimet pos-diplomike dhe MA në Fakultetin e Ekonomisë, Universiteti i Zagrebit, Departamenti i Zhvillimit Ekonomik. Gjatë viteve 1992-1998, Shatri ishte Anëtar i Këshilli Qendror për Financim të Kosovës. Ka qenë kryetar Komisionit Financiar dhe Ministër i Financave. Përveç gjuhës së tij amtare, Shatri flet dhe gjuhën serbe, kroate dhe atë angleze.
Sanije Aliaj

**Sanije Aliaj ** e lindur më 30.07.1949 në Suharekë (Therandë), ishte deputete e Grupit Parlamentar të LDK-së në kohën e shpalljes së pavarësisë së Kosovës. Deputetja Aliaj ka marrë çmimin "Ibrahim Rugova", në shenjë mirënjohje për vepër jetësore në shërbim të shtetit të Kosovës. Është e martuar, nënë e tre fëmijëve. 

## Referimet
Kroni i Akllit

**Kroni i Akllit** ndodhet në shpatijet e Majdanit. Është një krua me ujë të ftohtë dhe sasi të bollshme. Banorët e fshatrava përreth dhe kurreshtarët e rastit kanë vërejtur se në krua ka copa të akullit madje edhe në korrik apo në fund të gushtit.

## Referime
Heset Cakolli

I lindur më 14.04.1957 në Krilevë, Komuna e Kamenicës. Cakolli ishte deputet i Kuvendit të Kosovës nga Grupi Parlamentar i AKR-së në periudhën e shpalljes së Pavarësisë së Kosovës, më 17 Shkurt, 2008. Është Doktor i Shkencave Teknike dhe profesor në Fakultetin e Inxhinierisë Mekanike në Universitetin e Prishtinës. Gjatë viteve 1980-1985 ka punuar në “Minex”, ndërsa, prej vitit 1982 ka punuar në Fakultetin Teknik në Prishtinë, në fillim si bashkëpunëtor, ndërsa nga vitit 1985 si profesor i rregullt.
Rrustem Mustafa

**Rrustem Mustafa**  

Rrustem Mustafa u lind më 27 shkurt 1971 në Përpallac të Podujevës. Është një nga figurat më të njohura të Ushtrisë Çlirimtare të Kosovës (UÇK), ish-epror i lartë i Trupave Mbrojtëse të Kosovës (TMK) dhe politikan kosovar.

Mustafa kreu shkollën fillore në vendlindje dhe të mesmen në Podujevë. Studimet universitare i përfundoi në Fakultetin Juridik të Universitetit të Prishtinës. Ishte aktivist politik nën okupimin e Kosovës, duke shërbyer si kryetar i Forumit Rinor në Podujevë dhe duke marrë pjesë në aktivitete politike dhe kombëtare të zhvilluara në kushte konspirative kundër forcave represive të Federatës Jugosllave.

Mustafa ishte luftëtar i UÇK-së nga themelimi i saj. Gjatë viteve 1997–1999, shërbeu si Komandant i Zonës Operative të Llapit (ZOLL). Pas përfundimit të luftës, punoi në Trupat Mbrojtëse të Kosovës (TMK), ku shërbeu deri më 2001 si epror i lartë me gradën Gjeneralmajor, duke komanduar Zonën V (me qendër në Prishtinë) dhe më pas Zonën VI (me qendër në Gjilan).

Që nga viti 2006, Mustafa është aktiv në jetën politike si nënkryetar i Partisë Demokratike të Kosovës (PDK) dhe anëtar i Kryesisë. Ka shërbyer si deputet i Kuvendit të Kosovës në legjislaturën e tretë (2007–2010), ku ishte Kryetar i Komisionit Parlamentar për Siguri, dhe më pas në legjislaturën e pestë (2014–2017). Nga viti 2019 deri më 2021, ka qenë këshilltar i lartë politik i Presidentit të Republikës së Kosovës.

Ai është autor i librit *Në Evropë apo në Europë* dhe kontribuon rregullisht me analiza politike dhe të sigurisë në media dhe debate publike.

Rrustem Mustafa ka përvojë të gjerë në çështje të sigurisë, punë të brendshme dhe qeverisje strategjike. Ai zotëron kompetenca kyçe në hartimin e politikave strategjike të sigurisë, menaxhimin e krizave dhe emergjencave, mbikëqyrjen parlamentare dhe sigurimin e sundimit të ligjit, si dhe në reforma të sektorit të mbrojtjes dhe sigurisë. Mustafa është gjithashtu i specializuar në koordinimin ndërinstitucional dhe ndërkombëtar, vlerësimin e rrezikut dhe analizën e kërcënimeve, si dhe në promovimin e të drejtave të njeriut dhe barazisë gjinore në institucionet e sigurisë. 

## Referime
Sadik Idrizi

**Sadik Idrizi ** ishte pjesë e partisë VAKAT (Grupi Parlamentar 6+) në kohën e shpalljes së Pavarësisë së Kosovës, më 17 shkurt 2008. Idrizi jeton në Prizren dhe punon profesor në Universitetin e Prizrenit. Ishte zëvendësministër në Ministrinë e Shëndetësisë, ndërsa është doktor i shkencave.

## Referimet
Hajdin Abazi

I lindur më 30.04.1959 në Gadish, Gjilan, Abazi ishte deputet i Kuvendit të Kosovës nga Grupi Parlamentar i PDK-së në periudhën e shpalljes së Pavarësisë së Kosovës, më 17 Shkurt, 2008. I diplomuar në studimet Bachelor në Filozofi, në Universitetin e Lundit (Suedi), ndërsa, studimet Master në Filozofi të Shkencës, në Institutin e Filozofisë në Universitetin e Lundit (Suedi), Abazi  ishte Ligjërues i epistemologjisë dhe i shkrimit akademik. Abazi, gjithashtu ka qenë Ndihmësministër për informim në Ministrinë e Mbrojtës në QPK. Përveç gjuhës së tij  amtare, njeh gjuhën suedeze dhe atë angleze, ndërsa kupton gjuhën gjermane dhe atë serbe.
Zef Morina

## Biografia
Deputeti Morina, ishte pjesë e Grupit Parlamentar të LDK-së në kohën e shpalljes së pavarësisë së Kosovës, më 17 shkurt 2008. Ka lindur më 12 Mars, 1959 në Gjakovë. Ka ushtruar funksione të tjera të larta politike dhe shtetërore. Veç gjuhës shqipe, flet serbo-kroatisht, anglisht dhe gjermanisht.

## Referime
Hajredin Hyseni

I lindur më 10.10.1968 në Sllatinë, Besianë, Hyseni ishte deputet i Kuvendit të Kosovës nga Grupi Parlamentar i PDK-së në periudhën e shpalljes së Pavarësisë së Kosovës, më 17 Shkurt, 2008. Ka qenë deputet i Kuvendit të Kosovës në dy periudha legjislative. Ishte edhe zëvendës ministër i Administratës Publike, si dhe i Shëndetësisë. Është i martuar dhe prind i dy fëmijve.
Kroni i Çarshisë

**Kroni i Çarshisë** ndodhej në Trepçën mesjetare të asaj kohe, pranë çarshisë prej nga furnizoheshin me ujë të pijës banorët e qytetit. Sipas traditës qyteti i Trepçës ishte aq i madh sa që ndodhte që brenda një dite të vinin 50 nuse të cilat takoheshin tek kroni ku njifeshin mes vete dhe bisedonin derisa mbushnin shtambat me ujë.

## Referime
Aldi Haxhia

Aldi Haxhia (i lindur më 22 dhjetor 1991 në Mitrovicë, Kosovë) është portjer kosovar i cili nga viti 2012 mbron ngjyrat e klubit Weaklstone FC (Angli)

## Klubet e mëparshme 
Aldi Haxhia iu bashkua Chelsea në moshën 12 vjeçare. Më vonë ishte pjesë e ekipit Hayes & Yeadingt, Kettering Town, Bishop's St dhe së fundmi Weaklstone FC(Angli)

Aldi kurrë nuk ka përfaqësuar një ekip ndërkombëtar, por u thirr nga reprezentacioni i Shqipërië U21 në maj 2010 për një miqësor kundër Polonisë, mirëpo ishte një zëvendësues i papërdorur.

Ai gjithashtu ka të drejtë të luaj për Anglinë dhe Shqipërinë, ndërsa ai natyrisht është i përshtatshëm edhe për Kosovën.

## Referimet
Xhezair Murati

**Dzezair Murati ** i lindur më 2 qershor 1948 në Nebregoshte-Prizren.  Murati ishte deputet i partisë VAKAT në kohën e shpalljes së pavarësisë së Kosovës, më 17 shkurt 2008. Është baba i tre fëmijëve.

## Referime
Suzan Novobërdaliu

**Suzan Novobrdaliu ** e lindur më 30.01.1963, Novobërdaliu ishte pjesë e Grupit Parlamentar të AKR-së në kohën e shpalljes së pavarësisë së Kosovës, më 17 shkurt 2008. Me profesion juriste e diplomuar.